Audacity

Το Audacity είναι πρόγραμμα ψηφιακής επεξεργασίας ήχου και ηχογράφησης, που κυκλοφορεί σαν ελεύθερο λογισμικό και είναι ανεξάρτητο πλατφόρμας. Είναι διαθέσιμο για Windows, Mac OS X, Linux και BSD.

Το Audacity δημιουργήθηκε από τον Dominic Mazzoni όταν ήταν φοιτητής στο πανεπιστήμιο Carnegie Mellon, Ο Mazzoni τώρα εργάζεται στην Google αλλά παραμένει ο κύριος συντηρητής του έργου με την βοήθεια πολλών ανθρώπων από όλο τον κόσμο. Το Audacity κέρδισε βραβείο του SourceForge.net,  Απονομή Επιλογής Κοινότητας για το καλύτερο Πρόγραμμα Πολυμέσων το 2007.

Χαρακτηριστικά

Μερικές από τις δυνατότητες του Audacity είναι:
Εισαγωγή και εξαγωγή αρχείων WAV, AIFF, MP3 (μέσω του LAME κωδικοποιητή ο οποίος πρέπει να κατεβαστεί-εγκατασταθεί ξεχωριστά), Ogg Vorbis, όλα τα είδη αρχείων που υποστηρίζονται από την βιβλιοθήκη libsndfile.
Οι εκδόσεις 1.2.5, 1.3.2 και μεταγενέστερες υποστηρίζουν επίσης την κωδικοποίηση Free Lossless Audio Codec (FLAC). 
Η έκδοση 1.3.6 και οι μεταγενέστερες υποστηρίζουν και επιπλέον είδη αρχείων όπως WMA, AAC, AMR και AC3 από την βιβλιοθήκη FFmpeg.
Ηχογράφηση και παίξιμο αρχείων ήχου.
Επεξεργασία ήχων μέσω λειτουργιών Αποκοπής, Αντιγραφής και Επικόλλησης (Cut, Copy, Paste) με απεριόριστη δυνατότητα Αναίρεσης (Undo).
Μίξης πολλών-διαφορετικών καναλιών ήχου.
Δυνατότητες ψηφιακών εφέ ήχου και εγκατάσταση επιπρόσθετων χαρακτηριστικών (plug-ins). Επιπρόσθετα εφέ μπορούν να γραφούν με την γλώσσα Nyquist. 
Επεξεργασία έντασης κυματομορφής. 
Αφαίρεση θορύβου.
Φασματική επεξεργασία ήχου χρησιμοποιώντας τον αλγόριθμο μετασχηματισμού Fourrier.
Υποστήριξη πολλαπλών καναλιών με συχνότητες δειγματοληψίας μέχρι 96Khz με 32bits σε κάθε δείγμα.
Δυνατότητα λεπτομερών ρυθμίσεων στην ταχύτητα παιξίματος του ήχου κρατώντας σταθερό το ρυθμό-τόνο (pitch-tempo συχνοτήτων). Μια τέτοια λειτουργία μπορεί να χρησιμοποιηθεί για τον συγχρονισμό ήχου με κινούμενη εικόνα. 
Δυνατότητα αλλαγής ρυθμού-τόνου (pitch-tempo συχνοτήτων) χωρίς μεταβολή της ταχύτητας παιξίματος. 
Υποστήριξη σύγχρονων χαρακτηριστικών λογισμικών επεξεργασίας πολυκάναλων ήχων  συμπεριλαμβανομένων δυνατοτήτων πλοήγησης, μεγέθυνσης, Αντιγραφής-Αποκοπής-Επικόλησης κλπ.
Αυτόματη μετατροπή αναλογικών κασέτων σε ψηφιακή μορφή. Ο ενσωματωμένος αλγόριθμος εύρεσης παύσεων μεταξύ κομματιών χρησιμοποιείται για την αποθήκευση κάθε κομματιού-τραγουδιού σε ξεχωριστό αρχείο. 
Δυνατότητα εγκατάστασης σε διαφορετικά λειτουργικά όπως: Microsoft Windows, Mac OS X, και συστήματα Unix όπως Linux - BSD).
Η τελευταία σταθερή έκδοση υποστηρίζει Windows 98/ME/2000/XP/Vista, αλλά τα Windows 95 και NT δεν υποστηρίζονται. Για την υποστήριξη Windows 7 οι προγραμματιστές προτείνουν την τελευταία δοκιμαστική - beta έκδοση 1.3.x Beta. 
Το Audacity χρησιμοποιεί το λογισμικό-βιβλιοθήκη wxWidgets ώστε το περιβάλλον εργασίας να είναι παρόμοιο όταν τρέχει σε διαφορετικά λειτουργικά συστήματα.

Το Audacity μπορεί να χρησιμοποιηθεί για μετα-επεξεργασία πολλών ειδών αρχείων ήχου, συμπεριλαμβανομένου και τα podcasts. Μπορεί να χρησιμοποιηθεί για την ολοκλήρωση podcasts προσθέτοντας εφέ όπως κανονικοποίηση έντασης ήχου, αποκοπές κομματιών, έλεγχο έντασης ήχου (σιγά-σιγά δυνάμωση-αποδυνάμωση ήχου - fade-in/fade-out).

Παραπομπές

Εξωτερικοί σύνδεσμοι

 edutorials.gr: Εισαγωγή στο audacity - στα Eλληνικά.

Ελεύθερο λογισμικό
Ελεύθερο λογισμικό προγραμματισμένο σε C++